Interesanti, ka atbilde uz šo jautājumu ir pretēja tam, ko jūs varbūt esat iedomājušies — nav tā, ka klasiskā ķīniešu deja satur akrobātikas elementus, drīzāk akrobātikā var saskatīt klasiskās ķīniešu dejas iezīmes! Turklāt olimpiskie vingrotāji, jo īpaši brīvajā stilā, ir aizguvuši kaut ko arī no klasiskās ķīniešu dejas. Griezieni un akrobātiskie elementi jau tūkstošiem gadu ir bijuši klasiskās ķīniešu dejas sastāvdaļa. 20. gadsimta 70. gados ķīniešu vingrotāji aizņēmās šos augstas klases salto no klasiskās ķīniešu dejas un uzstājās ar to izpildījumu izvēles programmā starptautiskās sacensībās, padarot tos zināmus visai pasaulei. Laika gaitā šie paņēmieni ieguva dažādas formas. Bet ne tikai vingrošana un akrobātika ir aizguvusi šo to no klasiskās ķīniešu dejas, tās elementi pamanāmi arī karsējmeiteņu priekšnesumos, un pat modernajā baletā. Tāpēc, kad redzat uz skatuves izpildītus šos apbrīnojamos salto, atcerieties — tā nav akrobātika, tā ir klasiskā ķīniešu deja.